《杂诗 其二》
清代·冯誉骥

朔风班马鸣，边草萋以绿。战士戍龙庭，秋高肥苜蓿。

不见汉家营，但见秦时月。古驿零杨柳，我室已蟋蟀。

代马与越鸟，苦思故林宿。玉门有飞雁，尽唱征人曲。

征人远未归，霜雪寒无衣。君思古离别，岁暮定何依。

作者简介：清广东高要人，字卓如，号展云。道光二十四年进士，由编修累官陕西巡抚。工书法，为岭南人士所宗。其诗典赡高华，为张维屏称赏。有《绿伽楠馆诗存》。